ที่จริงวันที่28ประจำเดือนต้องมาแล้วค่ะแต่วันนี้ยังไม่มาเลยค่ะแล้ววันที่02ได้ตรวจการตั้งครรถ์ขึ้นขีดเดียวค่ะแต่หนูนอนดึกด้วยประมาณตี3-4เกี่ยวกันมั้ยที่ประจำเดือนเลื่อนเพราะนอนดึกแล้วสามารถกินยาสตรีเพื่อให้ประจำเดือนมาได้มั้ยคะ
สวัสดีค่ะ ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งสาเหตุที่ควรตรวจให้แน่ชัดก่อนคือการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆนอกเหนือจากการตั้งครรภ์ต่อไปไม่ควรซื้อยาสตรีใดๆมาใช้เองเพื่อหวังผลให้ประจำเดือนมา เพราะว่าการใช้ยาที่มีส่วนประกอบของฮอร์โมนเพศอาจทำให้มีเลือดออกผิดปกติทางช่องคลอดจนเข้าใจผิดว่าเป็นประจำเดือน และเกิดความสับสนในการให้การวินิจฉัยที่แน่ชัดได้